510 MÉMOIRES. 
leur nomination, a esté treiivé , par . pluralité de voix de 
plus de XXV voix d'avantage, que led. M. Jacques Brochier 
estait prieur de Provence : là où tous uno ore ont crié à 
l'accoustumée, en grand joyssance, par trois fois : Vivat, 
vivat, vivat Monsieur Brochier, prieur de Provence ! Et après, 
led. nouveau prieur avec son espée est monté sur la chaire en 
son siège [ceci se passait dans l'une des salles des Études], 
lequel acceptant lad. charge, a remercié humblement la 
nation de l'honneur qu'il lui a plu luy faire, etc.. Et après 
toutes les actions de grâces et félicitations tant de nostre na- 
tion que des prieurs des autres nations comme de Gascogne, 
Languedoc, France, Bretagne, Limosin et autres, M. le 
prieur a convié toute la nation et tous lesd. prieurs, et plu- 
sieurs autres ses bons amis qui s'estoint treuvés pour luy 
faire honneur, les priant voloir venir prendre la collation à 
son logis, où arrivés, l'on a treuvé les tables toutes couvertes 
de viandes où y avoit toutes sortes de confitures et de taries 
en abondance. Et à ces fins, chascun a prins l'hardiesse de 
se treuver à tel assaut et donner dedans jusques à ce que 
tout a esté mis en pièces et gagné en la bataille valhament. 
Et après chescung a remercié honnestement et s'est retiré, 
estans ceux de nostre nation admonestés se trouver le diman- 
che ensuivant aux Studes à huit heures, pour faire et créer 
les autres officiers et pour aller tous ensemble à la messe aux 
Gordeliers, comme est de bonne coustume. 
Folio 80. — 1574. < Affin que un chescung fut curieux de 
employer son temps à l'estude et de faire son profit en la 
faculté de la jurisprudence et du droit, a esté ordonné par 
M. le prieur, du consentement de tous comme le treuvant 
fort bon, que, particulièrement entre nous, de nostre nation 
chescung interprèteroit une loy ou un §, tel que lui seroit 
baillé, et en feroit une lecture ou deux dans les Studes, le 
jour dédié suivant son rang, et maintiendroit sa lecture et 
loy contre tous ceux qui lui voudroient argumenter au con- 
traire, après que les deux premiers argumentans commis 
par M. le prieur auroient argumenté. Ce que fut arresté de 
commun accord. Et de fait fut donnée la loy Centurio 11. 
